

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2019.gada 13.jūnijā Nr.352

 (prot. Nr.22, 1.§)

**Par nekustamā īpašuma 18. novembra ielā 161, Daugavpilī, daļas nodošanu**

#### **bezatlīdzības lietošanā Daugavpils pilsētas pašvaldības iestādei**

#### **“Krievu kultūras centrs”**

Pamatojoties uz likuma „Par pašvaldībām” 14.panta pirmās daļas 2.punktu, otrās daļas 3.punktu, 15.panta pirmās daļas 5.punktu, 21.panta pirmās daļas 27.punktu, Publiskas personas finanšu līdzekļu un mantas izšķērdēšanas novēršanas likuma 5.panta pirmo, trešo, trešo prim. un sesto daļu, izskatot Daugavpils pilsētas pašvaldības iestādes “Krievu kultūras centrs” 2019.gada 13.maija vēstuli Nr.1.7/75 (reģistrēta Latgales Centrālajā bibliotēkā, turpmāk – Bibliotēka, 2019.gada 13.maijā ar Nr.1.-14./27) ar lūgumu nodot bezatlīdzības lietošanā neapdzīvojamās telpas 18.novembra ielā 161, Daugavpilī , Daugavpils pilsētas pašvaldības iestādes “Krievu kultūras centrs” darbības nodrošināšanai, ņemot vērā Domes Īpašuma komitejas 2019.gada 6.jūnija sēdes protokolu Nr.12, Domes Finanšu komitejas 2019.gada 6.jūnija sēdes protokolu Nr.18, atklāti balsojot: PAR – 14 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, A.Zdanovskis), PRET – nav, ATTURAS – nav, **Daugavpils pilsētas dome nolemj:**

 1. Nodot bezatlīdzības lietošanā Daugavpils pilsētas pašvaldības iestādei “Krievu kultūras centrs”, reģistrācijas Nr.90000957223, juridiskā adrese: Varšavas iela 14, Daugavpils, turpmāk – Iestāde, Daugavpils pilsētas pašvaldībai piederošā nekustamā īpašuma, kadastra Nr.0500 004 5209, 18.novembra ielā 161, Daugavpilī, daļu – neapdzīvojamās telpas ar kopējo platību

53,6 m2 , tai skaitā telpa Nr.45 (telpu grupa 001, 30 m2 platībā)**,** telpa Nr.4 (telpu grupa 005, 8,2 m2 platībā), telpa Nr.5 (telpu grupa 005, 11,3 m2 platībā) telpa Nr.6 (telpu grupa 005, 4,1 m2 platībā)**,** būves kadastra apzīmējums 0500 004 5209 001, un zemesgabala 557 m2 platībā, kadastra apzīmējums 0500 004 5209, 536/14247 domājamās daļas, turpmāk – Īpašums.

 2. Ēkas 18. novembra ielā 161, Daugavpilī, ar kadastra apzīmējumu 0500 004 5209 001 bilances vērtība uz 01.06.2019. sastāda 85395,70 EUR (astoņdesmit pieci tūkstoši trīs simti deviņdesmit pieci *eiro* un 70 centi), zemes gabala 18.novembra ielā 161, Daugavpilī, ar kadastra apzīmējumu 0500 0045209 bilances vērtība uz 01.06.2019. sastāda 2475, 80 EUR (divi tūkstoši četri simti septiņdesmit pieci *eiro* un 80 centi).

 3. Īpašums tiek nodots bezatlīdzības lietošanā līdz 2024.gada 31.maijam.

 4. Īpašuma bezatlīdzības lietošanas mērķis – Iestādes darbības nodrošināšana.

 5. Iestāde ir tiesīga izmantot bezatlīdzības lietošanā nodoto Īpašumu tikai šī lēmuma 4.punktā paredzētajam mērķim, lietot Īpašumu tādējādi, lai nepasliktinātu tā stāvokli, kā arī nodrošinātu Īpašuma uzturēšanu un segtu ar tā uzturēšanu saistītus izdevumus.

 6. Nododamais Īpašums ir apmierinošā tehniskā stāvoklī.

 7. Iestādei ir pienākums nekavējoties nodot bezatlīdzības lietošanā nodoto Īpašumu atpakaļ, ja:

 7.1. tiek lauzts līgums par Īpašuma nodošanu bezatlīdzības lietošanā pirms lēmuma 3.punktā norādītā termiņa;

 7.2. iestājies lēmuma 3.punktā noteiktais termiņš;

 7.3. Īpašums tiek izmantots pretēji nodošanas bezatlīdzības lietošanā mērķim.

 8. Uzdot Latgales Centrālajai bibliotēkai sagatavot līguma projektu par Īpašuma nodošanu bezatlīdzības lietošanā Iestādei.

 9. Pilnvarot Latgales Centrālās bibliotēkas vadītāju parakstīt līgumu par Īpašuma nodošanu bezatlīdzības lietošanā.

Domes priekšsēdētājs *(personiskais paraksts)*  A.Elksniņš